Крэмніевая даліна - Вікіпэдыя

# Крэмніевая даліна

### Зьвесткі зь Вікіпэдыі — вольнай энцыкляпэдыі.

Від на Сан Хасэ, самазваную "сталіцу Сіліконавай Даліны"

Крэ́мніевая далі́на (таксама Сыліко́навая далі́на, па-ангельску: Silicon Valley) — неафіцыйная назва рэгіёну ў Сан-Францысцкай затоцы (San-Francisco Bay Area) у Паўночнай Каліфорніі, ЗША. Рэгіён атрымаў сваю назву з той прычыны, што там разьмешчаны вельмі шмат высокатэхналягічных кампаній. Назва даліны паходзіць ад слова крэмень (silicon), паколькі гэты элемэнт зьяўляецца асноўным матэрыялам для вырабу электронных мікрасхем. Па-беларуску часам памылкова ўжываецца выраз Сыліконавая даліна (сылікон — жэлепадобны матэрыял, які выкарыстоўваюць у плястычнай хірургіі).

Асноўнымі сфэрамі дзейнасьці фірмаў у Крэмніевай даліне зьяўляюцца электроніка, касьмічная галіна, біятэхналёгіі, кампутарнае абсталяваньне і праграмнае забесьпячэньне.

## [рэдагаваць] Гісторыя

Да 1950-х гадоў рэгіён спэцыялізаваўся на сельскай гаспадарцы, пераважна на вырошчваньні і апрацоўцы фруктаў.

Пачынальнікам праекту стаў Стэнфардзкі ўнівэрсытэт. Унівэрсытэт у Стэнфардзе ў 1930-х гадох меў праблемы зь фінансамі. Каб падтрымаць сваіх выпускнікоў, прафэсар Фрэдэрык Тэрман (Frederick Terman), які працаваў на электра-інжынэрнай катэдры, вырашыў, што патрэбна зацікавіць выпускнікоў, каб яны не ад'яжджалі ў іншыя рэгіёны ЗША, а заставаліся ў Каліфорніі. Ён выступіў з такой ідэяй, каб стварыць свой дасьледчы цэнтар. Прафэсар запрасіў сваіх ранейшых вучняў, двое зь іх — Уільям Х'юлет і Дэвід Пакард. Яны заснавалі кампутарную кампанію Hewlett Packard, якая стала сусьветна вядомай як вытворца кампутараў. Потым пачалі адчыняцца малыя фірмы, якія засноўвалі факультэты і студэнты. Пасьля гэтага пачалі далучацца ўжо існуючыя вялікія кампаніі.

Стварэньню новых фірм (start-up) спрыяла і спрыяе дагэтуль наяўнасьць пэўнай колькасьці вэнчурных фірм, якія спэцыялізуюцца на фінансаваньні інавацыйных праектаў. Судовыя справы зьвязаныя з сутыкненьнямі фінансавых інтарэсаў і пытаньнямі інтэлектуальнай ўласнасьці абслугоўваюць шматлікія юрыдычныя фірмы.

## [рэдагаваць] Фірмы ў Крэмніевай даліне

- Adobe
- Advanced Micro Devices (AMD)
- Apple
- Cisco
- eBay
- Electronic Arts
- Google
- Hewlett-Packard
- Intel
- Intuit
- Maxtor
- National Semiconductor
- NVIDIA
- Oracle
- Sun
- Symantec
- Yahoo!

Свае філіялы ў Крэмніевай даліне маюць шмат буйных міжнародных карпарацый.

## [рэдагаваць] “Крэмніевыя даліны” ў іншых краінах

Падобныя навукова-прыкладныя цэнтры існуюць у Вялікай Брытаніі, Францыі, Нямеччыне. У Індыі, дзе апошнім часам імкліва разьвіваюцца кампутарныя тэхналёгіі, парк высокіх тэхналёгіяў заснаваны ў горадзе Бангалор. Расейская Фэдэрацыя плянуе стварыць вялізны тэхнапарк у Маскве і нешта падобнае ў Пецяргофе пад Санкт-Пецярбургам. Нядаўна прэзыдэнт Казахстану Нурсултан Назарбаеў таксама абвясьціў пра намер пабудаваць у краіне ўласную “Сыліконавую даліну”. У Беларусі таксама ідзе распрацоўка праекту пад назвай “Парк высокіх тэхналёгій” (ПВТ).

## [рэдагаваць] Зьнешнія спасылкі

- ПВТ — пілётны праект беларускай “крэмніевай даліны”
- Беларуска ў Сыліконавай даліне (Радыё Свабода, “Беларускае замежжа”)
- Пачынаецца “мабілізацыя” ў Парк высокіх тэхналёгій
- Ці запрацуе ў Беларусі “Крэмніевая даліна”?
- Стандартам Парку высокіх тэхналёгіяў адпавядаюць толькі 30-35 кампаніяў
- На 30% Парк высокіх тэхналёгій будзе складацца з “жалеза”
- А.Лукашэнка падпісаў дэкрэт аб “Сыліконавай даліне”

Атрымана з «http://be.wikipedia.org../../../%D0%BA/%D1%80/%D1%8D/%D0%9A%D1%80%D1%8D%D0%BC%D0%BD%D1%96%D0%B5%D0%B2%D0%B0%D1%8F_%D0%B4%D0%B0%D0%BB%D1%96%D0%BD%D0%B0.html»

Катэгорыя: ЗША

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Български
- Česky
- Deutsch
- English
- Esperanto
- Español
- Suomi
- Français
- עברית
- Bahasa Indonesia
- Íslenska
- Italiano
- 日本語
- 한국어
- Nederlands
- Polski
- Português
- Română
- Русский
- Slovenčina
- Svenska
- தமிழ்
- Türkçe
- Tiếng Việt
- 中文